35. schôdza NR SR - 14.deň - B. popoludní
Dátum: 2025-06-17
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Prijímali vtedy príslušné opatrenia, zatiaľ čo vláda Slovenskej republiky sa tvárila, že na nášho územia sa to netýka. Pamätáme si vtedy pána ministra Takáča, ktorý chodil po oslavách MDŽ a napriek tomu, že slintačka a krívačka už bola aj za hranicou nášho južného suseda, tak pozornosti venoval pramálo, ak vôbec nejakú. Týmto uznesením sa navrhuje prijatie zaviazať alebo taký záväzok pre vládu, aby predložila aktuálne opatrenia pre slintačku a krívačku. V tom období, kedy to vzniklo, vtedy som sa to pokúšal zaradiť na schôdzu. Chcel som, aby sme to zaradili hneď vtedy, to bola aktuálna téma a diskutovali o tom, že aké opatrenia sú prijaté, či sú dostatočné, či je ešte priestor na to, aby sa vylepšili alebo akým spôsobom prebieha kontrola týchto opatrení alebo, že či tie opatrenia, ktoré sú, tak boli nasadené na tom území, kde mali byť a podobne. No, opäť, toto uznesenie sa vtedy nezaradilo, pretože vládni poslanci odmietli zaradiť toto uznesenie na prerokovanie Národnej rade a posunulo sa až na ďalšiu schôdzu a tam opäť došlo k tomu, že opozičné návrhy zákonov o uznesení, ako aj toto, sa odsunulo, odsunulo sa a posúvalo sa v mesiacoch až po dnes, kedy prišlo na rad, aj keď slintačka a krívačka, poviem tak, že chvalabohu je zažehnaná a našťastie sa nepotvrdzovali ďalšie výskyty po tom poslednom, ktorý teda nastal a sa ešte upravovali opatrenia aj v tom období, neustále boli vo vývoji a mali sme tu aj Eurovet, čiže vyslaných veterinárov, ktorí spadajú pod kompetenciu Európskej komisie, sú k dispozícii, lebo majú, majú skúsenosti z iných štátov, čo sa týka boja slintačky a krívačky. Majú skúsenosti exekutívne, akým spôsobom postupovať, čo je dobrá prax, čo je to dobré know-how a akým spôsobom ho sem preniesť, keďže slintačku a krívačku sme my na našom území celé desaťročia nemali a tí veterinári, ktorí ju zažili a boli vtedy v operatívnej praxi, tak dnes sú v podstate vo výsluhovom dôchodku a alebo už len tak z boku napomáhajú svojim kolegom a prípadne ešte majú nejakú malú vlastnú prax, ale už nie sú v takom výkone, ako to bolo vtedy. Ak vôbec v mnohých regiónoch ani nezostali, takí veterinári, ktorí by si to živo pamätali. Takže dostali sme, tú možnosť alebo vláda dostala tú možnosť konzultovať s veterinármi z iných krajín, akým spôsobom má postupovať a vzišla aj správa z tejto kontroly. No a tá správa podľa interpretácie vlády hovorila o tom, že všetko je v poriadku, nebol problém. Pochválili nás, Európska komisia vraj pochválila vládu za to, akým spôsobom sa hneď chopila témy slintačky a krívačky, ale my vieme dnes spätne, keďže táto správa bola verejná, že v tejto správe týchto dvoch veterinárov boli kritické riadky, ani jeden ani dva, ale hneď päť závažných bodov. Jeden z nich, ktorý môžem úplne ľahučko ukázať, že vláda nemala dobre podchytené procesy, je že odporúčali títo veterinári v čase, keď tu boli a keď už slintačka a krívačka bežala v plnom prúde, aj zavádzanie tých opatrení a a ich kontrola, aby bol nejaký jeden kontrolný, koordinačný, centrálny orgán, čiže nejaký krízový štáb. No a krásne to z tej prezentácie aj z tých termínov, kedy tu tí veterinári boli, vidno a vyplýva, že minister, až na ich popud, až po ústnej diskusii s nimi, že takéto niečo nemá a bolo by to tu treba zaviesť, tak to vtedy zriadili, keď tu tí veterinári boli a len vtedy vznikol krízový štáb. Nie vtedy, keď to vypuklo, u južného suseda, ale vtedy už keď sme mali slintačku a krívačku zavlečenú na našom území. Až vtedy sa zriaďovali všetky tieto skupiny. Takisto veľmi slabo zafungovali procesy, pokiaľ ide o diagnostiku, pokiaľ ide o to, akým spôsobom sa vyhodnotilo, že tá slintačka a krívačka je. Prvé podozrenie vzniklo a teraz si pozriem termín v kalendári, aby som nepovedal nepresne, keďže to už nejaký čas. Myslím, že to, to bolo 17., to bol utorok a to bolo 17. marca, vtedy budete mať, 18. marca, takže 18. marca vzniklo podozrenie v prvom ohnisku. 19. nebol žiadny výsledok, hoci 18. bola odobratá vzorka. Až 14. sa táto vzorka vyhodnotila a piatok odišli výsledky na zverejnenie zo štátnej veteriny a a až v sobotu boli zverejnené a v nedeľu prišli prvé prípisy veterinárom o tom, ako majú postupovať, že tu máme potvrdenú slintačku a krívačku a aký je teraz ďalší postup, čiže to je trestuhodne dlhá doba, päť dní od spozorovania prvých symptómov, až kým neprídu prvé návody na to, ako s tým to jednať a do chovov a k rôznym farmárom, ktorých sa toto týkalo. Takže toto bola trestuhodne dlhá doba a potom sa začali diať a naplno nasadzovať opatrenia, ktoré boli veľmi slabo kontrolované. Pamätáme si tie kafilérne vozy, ktoré chodili krížom cez republiku, z ohnísk až do kafilérie a vznikal okolo toho veľké haló, pretože vôbec neboli zabezpečené. Ľudia cítili smrad, vytekali tekutiny, jednoducho, tie nakazené zvieratá, ktoré sa prevážali, neboli zabezpečené. Hrozilo, hrozilo rozvlečenie tejto nákazy naprieč celou republikou. Je len obrovským šťastím a zhodou okolností, že niečo také sa nestalo, pretože tieto kafilérne vozidlá a tento zvoz týchto porazených zvierat bol práve popri tých najväčších farmách a chovateľoch vnímavej zveri. Takže to pokladám za šťastie pre ministra pôdohospodárstva, ktorý sa neskoro chytil tejto témy a dlho, dlho chýbala kontrola daných opatrení a kontrola ich zmysluplnosti a toho, že, či naozaj fungujú tak ako majú. Uvediem vám úplne konkrétny príklad. 24. marca, to znamená v pondelok po tomto víkende, keď sa rozbehli všetky opatrenia, jeden a jeden a pol dňa potom čo minister na svojich sociálnych sieťach a aj na eh oficiálnej stránke. Oznámil, že hraničné priechody budú, budú zavreté alebo budú kontrolované a nebude možné prevážať cez tie priechody hlavne s Maďarskom vnimavú zver, tak som vycestoval do, na hraničný priechod do Čunova a Rajka Čunovo, tam sú tri priechody. Pre tých, ktorí nechodia touto hranicou alebo ju nepoznajú. Jeden je priechod diaľničný, veľký priechod s veľkou prepravou, kde bola samozrejme kontrola. Potom je taký ten starý priechod cez pôvodnú hlavnú komunikáciu. Tam bola kontrola a chýbali tam dlho hliadky, ktoré by mali k dispozícii dezinfekčné brody, ale dobre, tie prišli časom. Povedzme si ešte, dokázali by sme ospravedlniť to, že tie dezinfekčné brody neboli k dispozícii. Odvtedy minister hovoril, že sme pripravení, nič sme nezanedbal. No, keby bol pripravený a nič nezanedbal, tak sa ešte od toho 10. januára pripravuje. 10. januára, nie od toho 7. marca, kedy to vzniklo v Maďarsku. Už odvtedy sme pripravení, máme techniku k dispozícii a pri prvom zaváhaní alebo podozrení by sa toto všetko hneď nasadilo. No, toto nebolo, ale čo nebolo, nebola ani poriadna kontrola tých opatrení, ktoré sa nariadili, pretože medzi Čunovom a Rajkom je aj eh Rajkov je aj tretí priechod a tam vôbec žiadna kontrola nebola. Bol som si to skontrolovať aj ráno, aj večer, aj na druhý deň. A nestál tam jeden jediný policajt, ktorý by kontroloval prechod cez túto hranicu a nie je to prechod, ktorý je nejaký málo používaný alebo neznámy, je veľmi dobre známy. Veľa, veľká premávka je, tadiaľ chodia tadiaľ bežne dodávky, osobné autá naložené, aj kamión tadiaľ prejde. Takže keď je niekto chcel, tak tadiaľ prešiel a vyhol sa kontrole a toto považujem za exemplárny príklad zlyhania tých opatrení, ktoré síce niekde aj nasadené boli.